Bruce Lee

Bruce Lee, naixiu de San Francisco (California) o 27 de noviembre de 1940 y muerto en Hong Kong o 20 de chulio de 1973, estió un filosofo, director cinematografico, guionista y actor d'artes marcials estausunidense d'orichen chinés. Fue considerau como un d'os artistas marcials mes influyents d'o sieglo XX, una reconoixida fegura y un renovador d'as artes marcials. As suyas cintas ubrioron o paso ta d'atros actors especializaus en artes marcials como Jackie Chan, Jet Li, Chow Yun Fat u Chuck Norris.

O suyo pai Lee Hoi-chuen tamién estió actor amás de cantant d'opera y a suya mai Grace Ho, actriz de teatro, dos de sus chirmans estioron relevants en diferents disciplinas, Robert Lee estió un cantant popular en Honk Kong en os anyos 1960 y 1970 y Peter Lee estió un destacau esgrimidor y meteorologo.

 Filmografía Bruce Lee en IMDb. 
Dende muito chicot, amaneixió en cintas d'a fuerte industria cinematografica de Hong Kong interpretando a ninos y posteriorment a adolescents, en muitas d'ixas cintas surte en os creditos. 

 Actor principal y director 
 Anyo Títol d'a cinta Papel Director Elenco Atros 1969  Marlowe Marlowe en IMDb.  Winslow Wong Paul Bogart James Garner, Gayle Hunnicutt y Carroll O'Connor 1971 The Big Boss The Big Boss en IMDb.  Cheng Chao-an Wei Lo y Chia Hsiang Wu Maria Yi y James Tien 1972 Fist of Fury Fist of Fury en IMDb.  Chen Zhen Wei Lo Nora Miao y James Tien   1972 Meng long guo jiang  Meng long guo jiang en IMDb.  Tang Lung Bruce Lee Chuck Norris y Nora Miao 1972 Enter the Dragon Enter the Dragon en IMDb.  Lee Robert Clouse John Saxon y Jim Kelly 1978 Game of Death Game of Death en IMDb.  Billy Lo Robert Clouse y Bruce Lee Gig Young y Dean Jagger 

 Bibliografía 
 Obra escrita 
 Bruce Lee, Chinese Gung Fu: The Philosophical Art of Self-Defense, 1963. ISBN 0-89750-112-8.
 J. Yim Lee y Bruce Lee (1972), Wing chun kung fu, chinese art of self-defense, editor tecnico: Bruce Lee. Los Ángeles: Ohara Publications, Incorporated.
 Tao of Jeet Kune Do, (Postomo), 1973.
 Bruce Lee's Fighting Method, (Postomo), 1978

 Explotación d'a suya figura 
A Bruceploitation (acronimo de Bruce y a palabra en ingles exploitation) estió un fenomeno cultural d'os anyos 1970 con una marcada sobrexplotación post mortem de l'icono d'as artes marcials d'o sieglo XX, Bruce Lee. Dimpués d'a suya muerte acayeixida en l'anyo 1973 o mercau cinematografico chino inundó as salas de cine con cientos de films y con actors que intentaban emular a popular y desapareixida estrela cinematografica y que tamién influyió en a conoixencia d'as artes marcials, y l'intrés por as academias d'ensenyanza d'artes marcials de tot o mundo y a literatura sobre artes marcials. Este fenómeno se extendilló prencipalment mientres un decenio, pero tamién con altos y baixos continó en os anyos 1980, 1990 y mas tarde tamién quan de forma ciclica tornan a enchegar-se cintas biograficas u series basadas en os suyos escritos, pero siempre con Bruce como prencipal sincusa argumental.

Los productors de cine chino captaron a oportunidat de que mantenendo viva la figura de Lee y baixo lo pretexto de rendirle homenache podeban obtener un gran rendimiento economico y se lanzoron a buscar actors que se pareixesen fisicament y que amás podesen imitar los suyos cenyos y estilo d'artes marcials.

Amaneixioron decenas d'actors chinos que resultoron pro pareixius a la fisonomía de l'actor y atros que ni sisquiera se pareixeban pero que imitaban a Bruce Lee en o mas minimo cenyo, estes actors se dioron cuenta que si aconseguiban captar a os productors emulando a l'actor orichinal podeban aconseguir a fama y l'exito que d'unatro modo nunca habrían aconseguiu per éls mesmos, beluns mesmo se cambioron o suyo nombre artistico a nombres pareixius como Bruce Li, Bruce Le y Dragon Lee, Bruce K. Leiga, Bruce Ly u Bronson Lee.   Bruce Li, Le, Ly, Lai, Liang, Leung, Lung, Thai... los clones de Bruce Lee.

Muitos d'estas cintas esclatoron no nomás la figura como artista marcial de Bruce Lee sino que plegoron a tratar a vida intima de l'actor amostrando detalles escabrosos, fantasiosos u falsedades con fins comercials con que s'intentaba atrayer a lo publico.

En Espanya s'aconsiguió estrenar cualques cintas en sesions doples de cines de barrio, pero o suyo punto alchido estió con l'aparición d'os videoclubs en os anyos 1980. A Bruceploitation como tal se etiquetó posteriorment, pero d'esta forma se descubriba a Bruce Lee y a os suyos imitadors, per o que surtió tota una cheneración de aficionaus a o cine de Kung Fu y artes marcials que logaban en os videoclubs ixas cintas que plegaban a Espanya.

Per lo que se puede decir que estioron fundamentals en a conoixencia y en a practica d'as artes marcials en Espanya y continoron a labor en este sentiu que heba encetau Bruce Lee. Tot y con a escasa calidat de cualques d'as cintas d'este subchenero, o component d'entretenimiento yera tan alto, que no deixaban d'estrenar-se. Tamién estioron clau en que i hese cierto interés per dentrar en o mundo d'o cine d'acción y artes marcials.

 Referencias 

 Vinclos externos 

  Cronolochía d'a vida de Bruce Lee.
  Bruce Lee en IMDb.
  Bruce Lee en Allmovie.

Categoría:Actors d'Estaus Unius
Categoría:Actors de cintas d'artes marcials
Categoría:Artistas marcials
Categoría:Muertos en Hong Kong
Categoría:Naixius de San Francisco
Categoría:1940 (naixencias)